CELEX: 32007D0571
Language: lt
Date: 1187654400000
Title: 2007/571/EB: 2007 m. rugpjūčio 21 d. Komisijos sprendimas, iš dalies keičiantis Sprendimą 2005/307/EB, leidžiantį taikyti kiaulių skerdenų klasifikavimo būdą Latvijoje (pranešta dokumentu Nr. C(2007) 3915)

23.8.2007   
            
            
               LT
            
            
               Europos Sąjungos oficialusis leidinys
            
            
               L 218/10
            
         
      KOMISIJOS SPRENDIMAS
   
   2007 m. rugpjūčio 21 d.
   iš dalies keičiantis Sprendimą 2005/307/EB, leidžiantį taikyti kiaulių skerdenų klasifikavimo būdą Latvijoje
   (pranešta dokumentu Nr. C(2007) 3915)
   (Tekstas autentiškas tik latvių kalba)
   (2007/571/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 2005/307/EB (2) Latvijoje leidžiama naudoti vieną kiaulių skerdenų klasifikavimo būdą.
            
         
               (2)
            
            
               Latvijos Vyriausybė paprašė Komisijos leisti naudoti naują leidžiamo būdo formulę bei du naujus kiaulių skerdenų klasifikavimo būdus ir bandomųjų išpjaustymų rezultatus pateikė 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnio 3 dalyje numatyto protokolo antroje dalyje.
            
         
               (3)
            
            
               Išnagrinėjus šį prašymą paaiškėjo, kad sąlygos, pagal kurias galima leisti taikyti šiuos klasifikavimo būdus, yra įvykdytos.
            
         
               (4)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2005/307/EB iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               Remiantis Reglamentu (EEB) Nr. 3220/84 kiaulių skerdenų klasifikavimui Latvijoje leidžiama taikyti šiuos būdus:
               
                           —
                        
                        
                           rankinį metodą (ZP) ir su juo susijusius vertinimo metodus, kurių aprašymas pateikiamas priedo 1 dalyje,
                        
                     
                           —
                        
                        
                           prietaisą Intrascope (Optical Probe) ir su juo susijusius vertinimo metodus, kurių aprašymas pateikiamas priedo 2 dalyje,
                        
                     
                           —
                        
                        
                           prietaisą PG 200 (Pork Grader) ir su juo susijusius vertinimo metodus, kurių aprašymas pateikiamas priedo 3 dalyje.
                        
                     Rankinis metodas (ZP) gali būti taikomas tik tose skerdyklose, kuriose per savaitę paskerdžiama ne daugiau kaip 200 kiaulių.“
            
         
               2)
            
            
               Sprendimo 2005/307/EB priedas pakeičiamas šio sprendimo priedo tekstu.
            
         2 straipsnis
   Šis sprendimas skirtas Latvijos Respublikai.
   
      Priimta Briuselyje, 2007 m. rugpjūčio 21 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 98, 2005 4 16, p. 42.
   
      (3)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      
         
            „PRIEDAS
            KIAULIŲ SKERDENŲ KLASIFIKAVIMO METODAI LATVIJOJE
            1   DALIS
            Rankinis metodas (ZP)
            
                        1.
                     
                     
                        Kiaulių skerdenos klasifikuojamos naudojant rankinį klasifikavimo metodą (ZP).
                     
                  
                        2.
                     
                     
                        Taikant šį metodą gali būti naudojamasi liniuote, kurios padalų nustatymas remiasi lygties prognoze. Jo principas pagrįstas tuo, kad ties skerdenos vidurine linija rankiniu būdu išmatuojamas lašinių storis ir raumenų storis.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        
                           
                               = 61,689 – 0,658x1 + 0,109x2
                           
                        
                        kai:
                        
                                    
                                       
                                 
                                 
                                    =
                                 
                                 
                                    skerdenos raumeningumo procentinė išraiška,
                                 
                              
                                    x1
                                    
                                 
                                 
                                    =
                                 
                                 
                                    matomas ploniausias lašinių storis milimetrais ties skerdenos vidurine linija, uždengiantis strėninį raumenį glutaeus medius,
                                 
                              
                                    x2
                                    
                                 
                                 
                                    =
                                 
                                 
                                    Matomas juosmens raumenų storis milimetrais ties skerdenos vidurine linija, kaip trumpiausias atstumas tarp kranialinio vidurinio strėninio glutaeus medius raumens prisitvirtinimo krašto ir dorsalinio stuburo kanalo krašto.
                                 
                              Formulė taikoma nuo 50 iki 100 kilogramų sveriančioms skerdenoms.
                     
                  2   DALIS
            Intrascope (Optical Probe)
            
                        1.
                     
                     
                        Kiaulių skerdenų klasifikavimas atliekamas SFK (Danija) gaminamu prietaisu Intrascope (Optical Probe).
                     
                  
                        2.
                     
                     
                        Prietaisą sudaro šešiakampės formos zondas, kurio maksimalus plotis yra 12 milimetrų (19 milimetrų ties ašmenimis zondo viršutinėje dalyje), kuris turi langelį ir šviesos šaltinį bei milimetrais kalibruotą slankiojantį cilindrą ir kuriuo galima išmatuoti nuo 8 iki 50 milimetrų gylį.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        
                           
                               = 71,964 – 0,756x
                        
                        kai:
                        
                                    
                                       
                                 
                                 
                                    =
                                 
                                 
                                    skerdenos raumeningumo procentinė išraiška,
                                 
                              
                                    x
                                 
                                 
                                    =
                                 
                                 
                                    nugaros riebalų storis milimetrais, matuojamas už 6 cm nuo kairės skerdenos pusės vidurinės linijos ties paskutiniuoju šonkauliu.
                                 
                              Formulė taikoma nuo 50 iki 100 kilogramų sveriančioms skerdenoms.
                     
                  3   DALIS
            PG 200 (Pork Grader)
            
                        1.
                     
                     
                        Kiaulių skerdenų klasifikavimas atliekamas SFK (Danija), gaminamu prietaisu PG 200 (Pork Grader).
                     
                  
                        2.
                     
                     
                        Prietaisą sudaro: 1) rankinis matavimo prietaisas, kuriuo galima išmatuoti nuo 9 iki 150 milimetrų gylį, ir 2) prijungta apskaitos sistema, registruojanti duomenis ir apskaičiuojanti skerdenos raumeningumo procentinę išraišką.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        
                           
                               = 71,938 – 0,928x1 + 0,013x2
                           
                        
                        kai:
                        
                                    
                                       
                                 
                                 
                                    =
                                 
                                 
                                    skerdenos raumeningumo procentinė išraiška,
                                 
                              
                                    x1
                                    
                                 
                                 
                                    =
                                 
                                 
                                    nugaros riebalų storis milimetrais, matuojamas už 7 cm nuo kairės skerdenos pusės vidurinės linijos ties paskutiniuoju šonkauliu.
                                 
                              
                                    x2
                                    
                                 
                                 
                                    =
                                 
                                 
                                    raumenų storis milimetrais, matuojamas už 7 cm nuo kairės skerdenos pusės vidurinės linijos ties paskutiniuoju šonkauliu.
                                 
                              Formulė taikoma nuo 50 iki 100 kilogramų sveriančioms skerdenoms.“